b'\n_START_ARTICLE_\nFokker\n_START_SECTION_\nZgodovina\n_START_PARAGRAPH_\nPri dvajsetih je Anthony Fokker zgradil sovje prvo letalo Spin. Prvo zgrajeno nizozemsko letalo. Zaradi bolj\xc5\xa1ih pogojev v Nem\xc4\x8diji, se je preselil v Berlin, kjer je ustanovil svoje prvo podjetje Fokker Aeroplanbau, ki se je pozneje preselila v G\xc3\xb6rries, ju\xc5\xbenozahodno od Schwerina. Tam je leta 1912 ustanovil trenunto dru\xc5\xbebo Fokker Aviatik GmbH.\n_START_SECTION_\nPrva svetovna vojna\n_START_PARAGRAPH_\nFokker je prodal veliko enokrilnikov nem\xc5\xa1ki vladi in tam tudi ustanovil tovarno. Prvo \xc5\xa1tevil\xc4\x8dno proizvajano letalo je bilo Fokker M.5, sicer izbolj\xc5\xa1ana kopija Morane-Saulnier G. V nem\xc5\xa1ki vojski se je M.5 imenoval A III in je bil dokaj uspe\xc5\xa1en, uporabljal pa se je kot izvidni\xc5\xa1ko letalo. Fokker je ugotovil, da je pametno oboro\xc5\xbeiti ta letala s strojnico, zato je razvil sinhronski sistem za streljanje skozi propeler. Tako oboro\xc5\xbeeni A III je Fokker razvil v verzijo Fokkerjev enokrilnik, eno izmed najbolj uspe\xc5\xa1nih letal na zahodni fronti za\xc4\x8detnega obdobja. Z njim so imele nem\xc5\xa1ke letalske sile nekaj \xc4\x8dasa prednost, do pojava Nieuport 11 in Airco DH.2 leta 1916._NEWLINE_Med vojno so Fokkerjevi in\xc5\xbeenirji delali na Fokker-Leimberger, z 12 cevnim Gatling topom, s hitrostjo streljanja 7200 nabojev v minuti._NEWLINE_Pozneje je nem\xc5\xa1ka vlada prisilila Fokkerja in Junkersa v bli\xc5\xbeje sodelovanje. Tako so ustanovili Junkers-Fokker Aktiengesellschaft leta 1917, ki pa je kmalu propadlo. V naslednjem desetletju se je na Fokkerjevih letalih videlo dolo\xc4\x8dene podobnosti z Junkersovimi letali, ki so bili v marsi\xc4\x8dem napredni in jih je Fokker posnemal. Po vojni sta bila na trgu potni\xc5\xa1kih letal ravno tadva najve\xc4\x8dja konkurenta med seboj._NEWLINE_Nem\xc5\xa1ki letalski as Manfred von Richthofen znan kot Rde\xc4\x8di Baron, je letel na trokrilniku Fokker Dr.I in z njim dosegel nekaj od 80 zmag.'